Sister Act 2: Back in the Habit

***Sister Act 2: Back in the Habit*** (títol orichinal en anglés, en aragonés ***Acto de chirmana 2: de tornada enta la cogulla***, estrenada en Aragón con o títol mixto en castellano de ***Sister Act 2: De vuelta al convento***, en aragonés ***Acto de chirmana 2: de tornada enta lo convento***) ye una cinta de cine estausunidense de cine de comedia musical estrenada l'anyo 1993, dirichida por Bill Duke seguntes un guión orichinal de James Orr, Jim Cruickshank y Judi Ann Mason (encara que basau en os personaches creyaus por Joseph Howard), con una banda sonora orichinal de Marc Shaiman y Miles Goodman, una dirección de fotografía d'Oliver Wood, una producción cinematografica de Scott Rudin y Dawn Steel ta la productora cinematografica Touchstone Pictures, y un elenco formau por Whoopi Goldberg, Kathy Najimy, Barnard Hughes, Mary Wickes, James Coburn, Michael Jeter, Wendy Makkena, Sheryl Lee Ralph, Robert Pastorelli, Thomas Gottschalk, Maggie Smith, Lauryn Hill, Brad Sullivan, Alanna Ubach, Ryan Toby, Ron Johnson, Jennifer Love Hewitt, Devin Kamin, Christian Fitzharris, Tanya Blount, Mehran Marcos Sedghi, Erica Atkins, Deondray Gossett, Monica Calhoun, Deedee Magno Hall, David Kater, Valeria Andrews, Riley Weston, Pat Crawford Brown y Alexandrea Martin, entre d'atros actors. A cinta contina un anyo dimpués d'a historia contada en *[[Sister Act]]* (1992, Emile Ardolino).

Un anyo dimpués d'os feitos narraus en a cinta anterior, Deloris Van Cartier ye la estrela d'un espectaclo en Las Vegas (Nevada), a on escenifica la suya propia historia en fuyindo d'a mafia amagando-se en un convento. As sorors Mary Robert, Mary Patrick y Mary Lazarus la visitan, explicando-li que treballan en a mesma escuela a on Deloris heba estudiau de nina, la St. Francis High School en San Francisco (California), ta que visite la escuela con ellas. Cuan i plega, a superiora li demana aduya ta millorar a escuela, fendo-se pasar por moncha, la chirmana Mary Clarence, y dar clases de Musica. Como moncha la presentan a mosen Maurice, lo director d'a escuela, y a Crisp, lo suyo administrador, qui deseya zarrar a escuela ta pasar bien luego a la retreta (cosa que ye anunciada por l'arcebispau). A chirmana Mary Robert descubre en Rita, una alumna, unas magnificas cualidaz como cantaire y fa que Deloris la faga tornar enta lo coro. Como d'antes mas o colechio heba estau famoso por o suyo coro victorioso en cuantos torneyos, as chirmanas piensan que de tornar a ganar un torneyo de coros que s'escayecerá en o barrio de Hollywood en Los Angeles o colechio se salvará d'a suya desaparición y deciden inscribir o coro d'o colechio en o concurso. Deloris cudia de recaudar os diners ta lo viache, Rita falsifica la firma de su mai ta poder partecipar, y Crisp descubre la verdadera personalidat de Deloris y marcha tamién enta Hollywood ta impedir a partecipación d'o coro en o concurso.

A cinta s'ambienta en a suya epoca actual (1993) en Las Vegas (Nevada) y Los Angeles y San Francisco (California); y las suyas escenas se filmoron en ixas mesmas tres ciudaz.

*Sister Act 2: Back in the Habit* ye una cinta que ha recibiu bels premios y nominacions, encara que garra d'éls no perteneixe a lo conchunto de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1993.
* Cintas de 1993.

## Referencias

## Vinclos externos
*  ''Sister Act 2: Back in the Habit'' en Internet Movie Database.